Source: https://www.epi.sk/vzor-zmluvy-a-pravneho-podania/ziadost-o-urcenie-preddavkov-na-dan-z-prijmov-pravnickej-osoby-inak-42-ods-10-zakona-c-595-2003-z-z.htm
Timestamp: 2020-06-01 15:40:24+00:00
Document Index: 14287026

Matched Legal Cases: ['§ 42', '§ 2', '§ 42', '§ 42', '§ 42', '§ 42']

Ustanovenie § 42 zákona o dani z príjmov ukladá povinnosť platiť preddavky na daň z príjmov právnickým osobám.
Preddavky sú všeobecne definované v § 2 písm. u) zákona. Preddavok na daň je povinná platba na daň, ktorú je daňovník povinný platiť v priebehu zdaňovacieho obdobia, kedy skutočná výška dane za toto obdobie nie je ešte známa. Platením preddavkov na daň už v priebehu zdaňovacieho obdobia sa má dosiahnuť plynulý a rovnomerný prísun finančných prostriedkov do štátneho rozpočtu.
Daňovník - právnická osoba, ktorého daň za predchádzajúce zdaňovacie presiahla zákonom stanovenú sumu, je povinný platiť mesačné alebo štvrťročné preddavky na daň z príjmov. Daňovník vyrovná celoročnú daň v lehote na podanie daňového priznania.
Správca dane môže na základe žiadosti daňovníka alebo z vlastného podnetu rozhodnutím zmeniť preddavky na daň platené podľa ZDP, a to najmä ak platené preddavky na daň nezodpovedajú predpokladanej (očakávanej) daňovej povinnosti alebo daň, na základe ktorej sú preddavky platené, bola zmenená rozhodnutím správcu dane (napr. po daňovej kontrole) alebo dodatočným daňovým priznaním.
V odôvodnených prípadoch na žiadosť daňovníka môže správca dane určiť platenie preddavkov na daň inak aj z iných dôvodov, ako sú uvedené v ustanovení § 42 ods. 10 ZDP.
BETA, a. s., Priemyselná 4, 911 01 Trenčín, DIČ: 10203040
Pri stanici 8
Trenčín 8. 4. 2020
Vec: Určenie preddavkov inak pre PO – žiadosť o 50 % zníženie
Na základe podaného daňového priznania dane z príjmov právnických osôb (PO) za rok 2019 nám vznikla povinnosť platiť mesačné preddavky vo výške 6 000 eur.
Podľa § 42 ods. 10 zákona č. 595/2003 Z. z. o dani z príjmov v znení neskorších predpisov žiadame o určenie preddavkov inak.
Žiadame o 50 % zníženie preddavkov voči uvedenému daňovému priznaniu, teda na mesačnú sumu 3 000 eur, a to na obdobie apríl 2020 až marec 2021 včítane.
Žiadosť odôvodňujeme tým, že zo všeobecne známeho dôvodu koronavírusu COVID-19 nám podľa odborného dohadu poklesne o cca 50 % výroba aj odbyt (výnosy) voči rovnakému obdobiu v roku 2019. Obmedzenú tvorbu finančných zdrojov musíme prednostne smerovať na revitalizáciu výroby a udržanie zamestnanosti.
Veríme, že naša žiadosť bude vzhľadom na objektívne príčiny kladne vybavená.
Juraj Trenčiansky
§ 42 odsek 10 zákona o dani z príjmov
Komentár k § 42 zákona 595/2003 Z. z.
Žiadosť o určenie preddavkov na daň z príjmov PO inak (z dôvodu koronavírusu COVID-19) / 26 kB